245:: Ciències socials:: Cultura:: Dret:: Medi ambient::
"...el principal objectiu és millorar la qualitat de l'atenció [social i sanitària], la qualitat de vida, la satisfacció de les persones i l'eficiència del sistema."
Extret de l'apunt de Xavier Riudor sobre Integració de l'atenció social i sanitària [ + ]
Segon volum de la col·lecció del Memorial Democràtic que ofereix històries plenes de valors humans, de persones que van viure situacions extremes, amb l'objectiu de reconèixer la valentia i l'esforç dels seus protagonistes i, alhora, transmetre aquests valors humans a les generacions presents i futures perquè puguin conèixer, reflexionar i aprendre.
Aquest segon número explica la història, a través del text i d'unes magnífiques il·lustracions, de la Carmeta i un misteriós personatge que els ajuda, a ella i a molta altra gent, a construir refugis per protegir-se de les bombes que descarreguen els avions a la seva ciutat, Barcelona.
Col·lecció Les Guies dels Museus del mNACTEC
Guia per a la visita a la Tèrmica Roca Umbert de Granollers, que permet descobrir el funcionament i els equipaments de la central, així com la història i la vida social de la fàbrica.
La que va ser construïda l'any 1951 per proveir de manera independent el subministrament elèctric a la Fàbrica Roca Umbert, és avui un centre d'interpretació del passat industrial.
Té com a objectiu conservar el patrimoni industrial, exhibir-lo i sensibilitzar la societat sobre la producció d'energia i el medi ambient.
1501) és un dels pintors més sorprenents i fascinants del segle XV a la península Ibèrica.
Autor d'una personal adaptació del nou model pictòric inaugurat pels mestres flamencs, va ser capaç d'aglutinar una tècnica preciosista d'arrel naturalista amb una extraordinària capacitat de reinterpretar temes i composicions de signe tradicional.
Aquest llibre, publicat amb motiu de la mostra presentada al Museo Nacional del Prado i el MNAC, és el resultat de les recerques desenvolupades durant més de tres anys per un selecte grup d'especialistes, que han confegit un catàleg raonat del pintor hispà que desvetlla nous aspectes de la seva personalitat, la seva tècnica pictòrica i les seves aportacions inconogràfiques.
Codi de funció pública a Catalunya
Gabinet Jurídic de la Generalitat de Catalunya
El Portal Jurídic ha publicat un nou Codi de funció pública a Catalunya, dins de la col·lecció "Codis de Legislació".
Aquest Codi inclou més de vuitanta disposicions que s'actualitzen permanentment, ja que es basa en els textos consolidats del Portal Jurídic de Catalunya.
L'elaboració d'aquest tercer volum de la col·lecció ha estat impulsada i coordinada pel Gabinet Jurídic de la Generalitat de Catalunya i l'Entitat Autònoma del Diari Oficial i de Publicacions, mentre que la Direcció General de Funció Pública s'ha encarregat de la selecció de normes.
Col·lecció "Codis de Legislació"
Arbres amb història de la Garrotxa.
Guia d'arbres singulars de la comarca
Aquest llibre és el resultat del projecte "Busquem arbres amb història de la Garrotxa", impulsat pel Parc Natural, amb l'objectiu de contribuir al coneixement i protecció d'aquests exemplars.
Conté una selecció d'alguns dels arbres més significatius de la comarca amb l'objectiu de fer-ne difusió i sensibilitzar el públic en general.
Situa en el mapa fins a 280 exemplars emblemàtics distribuïts pels 21 municipis de la Garrotxa.
Per a facilitar la seva descoberta i identificació, la guia aporta fotografies, informació i dades de cada un per apropar-los a la ciutadania de manera visual.